Všeobecne záväzné nariadenie č. 103
ktorým sa vydáva doplnok č. 4 k VZN č. 85 o prevode vlastníctva bytov a nebytových priestorov v bytových domoch vo vlastníctve mesta Trnava v znení VZN č. 88, VZN č. 95 a VZN č. 96 - Zásady na odpredaj garáží v bytových domoch vo vlastníctve mesta Trnava 
Mestské zastupiteľstvo mesta Trnava, podľa § 4 ods. 3 písm. a/ a § 6 ods. 1 zákona č.369/1990 Zb. o obecnom zriadení, v znení noviel, podľa zákona č. 182/1993 Z. .z. o vlastníctve bytov a nebytových priestorov, v znení zákona č.l51/95 Z. z., podľa Občianskeho zákonníka a podľa § 24 zákona č. 92/1991 Zb. o podmienkach prevodu majetku štátu na iné osoby, vydáva toto všeobecne záväzné nariadenie, ktorým sa vydáva doplnok č. 4 k VZN č. 85 o prevode vlastníctva bytov a nebytových priestorov v bytových domoch vo vlastníctve mesta Trnava v znení VZN č. 88, VZN č.95 a VZN č. 96.
Čl. 1
Za čl. 8 sa dopĺňa čl. 8a - Zásady odpredaja garáží v bytových domoch vo vlastníctve mesta. Článok 8a znie : 
Evidenciu žiadostí o odpredaj garáží vedie SMM. 
SMM posúdi zaradenie garáži do odpredaja a postúpi na schválenie Majetkovej komisii pri MZ. 
Odpredaj garáži v bytových domoch sa zaháji až po zrealizovaní prevodu vlastníctva 50 % bytov v bytovom dome (podaný návrh na vklad do katastra) 
Odpredaj garáží realizovať, mimo CMZ 
Na základe schválenia Majetkovej komisie MZ o zaradení garáží do odpredaja sa vypracujú znalecké posudky na ocenenie garáží vrátane príslušnej časti spoluvlastníckeho podielu na pozemku 
SMM zrealizuje ponukové konanie v poradí určenom § 16 zákona 182/93 Z. z., v znení 151/95 Z. z. 
nájomcom garážî 
vlastníkom bytov v dome 
nájomcom bytov v dome 
tretím osobám, ale len so súhlasom spoločenstva, alebo nadpolovičnej väčšiny všetkých vlastníkov bytov a nebytových priestorov a nájomcov bytov v dome 
Právo na prednostný prevod uplatní oprávnená osoba prijatím ponuky v stanovenej lehote, t.j. prijatím navrhovaných podmienok a následným vyplatením kúpnej ceny, resp. jej časti. Márnym uplynutím určenej lehoty alebo nevyplatením kúpnej ceny právo oprávnenej osoby zanikne a ponúkne sa v poradí druhému oprávnenému subjektu. 
Návrh na odpredaj garáží predkladá SMM vo forme materiálu na zasadnutie MZ. 
Po odsúhlasení prevodov garáži Mestským zastupiteľstvom spracuje SMM s kupujúcim zmluvy o prevode vlastníctva garáži a predloží primátorovi mesta na podpis. Zmluvy podliehajú vkladu do katastra nehnuteľnosti. 
Kupujúci uhradí v deň podpisu zmluvy o prevode vlastníctva garáže kúpnu cenu v hotovosti na účet Fondu rozvoja bývania mesta. 
Špecifické zásady : 
Oprávnený subjekt môže požiadať o odkúpenie len jednej garáže, okrem dvojgarážî 
Spôsob výberu v poradí ďalších oprávnených subjektov na odkúpenie garáží, v prípade, že by neboli všetky žiadosti pokryté, sa uskutoční losovaním a určením náhradníkov 
V prípade dvojgaráže môže odkúpiť aj jeden obidve, ak sa nedá reálne rozdeliť a druhý nemá záujem o odkúpenie podielu. 
Čl. 2
Toto všeobecne záväzné nariadenie nadobúda účinnosť dňa1.12.1997.

 
Ing. Štefan BOŠNÁK, v. r.
primátor mesta Trnava
Ing. Juraj TIBENSKÝ, v. r.
prednosta MsÚ Trnava